29. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 285 της 21 Μαρτ./2 Απρ. 1966 (ΦΕΚ Α΄77) Περί ηλικίας προς διορισμόν Μηχανολόγων – Ηλεκτρολόγων, Χημικών, Υγειονομικών, Πολιτικών Υπομηχανικών και Μεταλλειολόγων Υπουργείου Εργασίας. Έχοντες υπ’ όψιν: 1)Τας διατάξεις του άρθρ. 16 παρ. 1 του Νόμ. 1811/1951 «περί Κώδικος Καταστάσεως των Δημοσίων Διοικητικών Υπαλλήλων». 2)Την υπ’ αριθ. 60209/1961 απόφασιν του Προέδρου της Κυβερνήσεως. 3)Την υπ’ αριθ. 121/66 γνωμοδότησιν του Α.Σ.Δ.Υ . και 4)Την υπ’ αριθ. 162/1966 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και της Εργασίας Υπουργών, απεφασίσαμεν και διατάσσομεν: Άρθρον μόνον.-Ανώτατον όριον ηλικίας διορισμού εις θέσεις των Κλάδων ΑΠ3 Μηχανολόγων – Ηλεκτρολόγων, ΑΠ4 Χημικών, ΑΠ5 Υγειονομικών, ΒΠ6 Πολιτικών Υπομηχανικών και Α.Π.6 Μεταλλειολόγων των άρθρ. 1, 2 και 3 του Νόμ. 4474/1965 «περί συμπληρώσεως των περί Οργανισμού του Υπουργείου Εργασίας διατάξεων», ορίζεται από της ισχύος του παρόντος προκειμένου περί διορισμού εις τον εισαγωγικόν βαθμόν το 40όν έτος. 